Mafiaveljet

Mafiaveljet () on vuonna 1990 ensi-iltansa saanut yhdysvaltalainen elämäkerrallinen rikoselokuva, jonka on ohjannut Martin Scorsese. Elokuva perustuu Nicholas Pileggin kirjaan Wiseguy, joka pohjautuu mafian piirissä toimineen rikollisen Henry Hillin tarinaan. Elokuvan päärooleissa ovat Ray Liotta, Robert De Niro, Joe Pesci, Lorraine Bracco ja Paul Sorvino.

Mafiaveljet sai maailmanensi-iltansa Venetsian elokuvajuhlilla 9. syyskuuta 1990, missä Martin Scorsese palkittiin Hopeinen leijona -palkinnolla. Elokuvan budjetti oli 25 miljoonaa dollaria, ja se tuotti yli 47 miljoonaa dollaria maailmanlaajuisesti. Elokuva sai kuusi Oscar-ehdokkuutta vuoden 1991 gaalassa, mukaan lukien parhaasta elokuvasta sekä ohjauksesta. Joe Pesci palkittiin roolistaan parhaan miessivuosan Oscarilla. Lisäksi monet kriitikkoryhmät nimesivät Mafiaveljet ilmestymisvuotensa parhaaksi elokuvaksi.

Mafiaveljiä on laajalti pidetty yhtenä kaikkien aikojen parhaimmista elokuvista, ja erityisesti yhtenä parhaimmista gangsterielokuvista. Elokuva valittiin vuonna 2000 Yhdysvaltojen kongressin kirjaston National Film Registryyn, johon kootaan esteettisesti, historiallisesti tai kulttuurisesti merkittäviä amerikkalaiselokuvia. The New York Timesin kriitikot valitsivat Mafiaveljet vuonna 2004 yhdeksi kaikkien aikojen tuhannesta parhaasta elokuvasta maailmassa.

 Näyttelijät 

 Palkinnot ja ehdokkuudet 
 Palkinto Kategoria Kenelle Tulos Oscar Paras elokuva Irwin Winkler  Paras ohjaus Martin Scorsese  Paras miessivuosa Joe Pesci  Paras naissivuosa Lorraine Bracco  Paras sovitettu käsikirjoitus Martin Scorsese ja Nicholas Pileggi  Paras leikkaus Thelma Schoonmaker  Golden Globe Paras draamaelokuva Martin Scorsese ja Irwin Winkler  Paras ohjaus Martin Scorsese  Paras miessivuosa Joe Pesci  Paras naissivuosa Lorraine Bracco  Paras käsikirjoitus Martin Scorsese ja Nicholas Pileggi  Bafta Paras elokuva Martin Scorsese ja Irwin Winkler  Paras ohjaus Martin Scorsese  Paras sovitettu käsikirjoitus Martin Scorsese ja Nicholas Pileggi  Paras miespääosa Robert De Niro  Paras leikkaus Thelma Schoonmaker  Paras kuvaus Michael Ballhaus  Paras puvustus Richard Bruno  Directors Guild of America -palkinto Paras ohjaus Martin Scorsese  Writers Guild of America -palkinto Paras sovitettu käsikirjoitus Martin Scorsese ja Nicholas Pileggi  César Paras ei-ranskalainen elokuva Martin Scorsese ja Irwin Winkler  Venetsian elokuvajuhlat Parhaan ohjauksen Hopeinen leijona Martin Scorsese  Yleisöpalkinto  Filmcritica ”Bastone Bianco” -palkinto 

 Lähteet 

Luokka:Vuoden 1990 yhdysvaltalaiset elokuvat
Luokka:Yhdysvaltalaiset rikosdraamaelokuvat
Luokka:Yhdysvaltalaiset elämäkertaelokuvat
Luokka:Martin Scorsesen ohjaamat elokuvat
Luokka:Elämäkertoihin ja muistelmiin perustuvat elokuvat
Luokka:Parhaan miessivuosan Oscar-palkinnon saaneet elokuvat
Luokka:BAFTA Film Award -palkitut elokuvat
Luokka:Päihdeaiheiset elokuvat
Luokka:Mafiaelokuvat
Luokka:New Yorkissa tapahtuvat elokuvat
Luokka:1950-luvulle sijoittuvat elokuvat
Luokka:Seulonnan keskeiset artikkelit
Luokka:Warner Brosin elokuvat